“O‘zimni omadsiz insondek his qilyapman”: Kim Kardashyan Kanye Uest bilan ajrashishi haqida so‘zlab berdi

Kim Kardashyan va Kanye Uest ajrimini ommadan yashira olmadi. Ularning munosabatlari reperning prezidentlik poygasidagi ishtirokidan keyin keskinlashib ketdi. Aynan o‘sha vaqtda Kim bipolyar buzilishning kuchayishini boshdan kechirdi.

Teleyulduz bu borada sukut saqlasa-da, muxlislar Kimni “Kardashyanlar oilasi” shousida hamma narsani aytib berishidan umid qilgan. Shouning yangi epizodida opa-singillar onasi bilan birga Taxo ko‘liga dam olish uchun borgan. Kim esa u yerda ham tinchlana olmay, doim asabiy holatda bo‘lgan.







 View this post on Instagram








Xloi Kardashyanning tushuntirishicha, ba’zida uning opasi boshqa muammolar tufayli munosabatlarni uzib qo‘yadi. Keyinroq Kimning o‘zi ham ko‘ziga yosh olib, oilasidagi vaziyatlarni muhokama qilgan. Uning so‘zlariga ko‘ra, u Kanye bilan janjallashmoqchi emas, lekin o‘zini uning uchun yetarlicha yaxshi bo‘lmadim, deb hisoblaydi.
“Hamma narsada uni qo‘llab-quvvatlovchi, u bilan sayohat qiluvchi va u uchun hamma narsaga tayyor rafiqasi bo‘lishi kerak ... Men o‘zimni omadsiz his qilyapman, bu uchinchi nikohim. Ha, men o‘zimni  muvaffaqiyatsiz insondek  his qilyapman. Ammo men bu haqda o‘ylashni ham istamayman, faqatgina baxtli bo‘lishni xohlayman”, – deydi Kim Kardashyan.

Teleyulduz Kanye har yili Vayomingdagi ranchoga jo‘nab ketishini biladi. Kim ham erining orqasidan borishi kerakligini his qilmoqda, ammo u yerga borishdan hech qanday ma’no ko‘rmayapti. Kim uni yanada xushmuomala umr yo‘ldoshiga munosib ajoyib ota deb hisoblaydi.
Ayni paytda Kanye Uest ajrashganidan keyin yolg‘iz emasligi haqida mish-mishlar tarqalmoqda. Shov-shuvlarga ko‘ra, u Irina Sheyk bilan uchrashishni boshlagan.